stanford-oval/wikipedia huggingface dataset:
Aki Alamikkotervo

| Aki Alamikkotervo> Henkilötiedot |
| --- | --- |
Syntynyt: 28. marraskuuta 1962 (ikä 61) Tervola
Kansalaisuus:  Suomi
Ammatti:  oopperalaulaja, tenori
Muusikko
Aktiivisena:  1993–
Palkinnot
 Vuoden Oopperasolisti 1997 
  [ Muokkaa Wikidatassa ] [ ohje ]  
Aki Alamikkotervo (s. 28. marraskuuta 1962 Tervola) on suomalainen tenorilaulaja ja laulunopettaja. Hän on ollut kiinnitettynä Suomen Kansallisoopperaan vuodesta 1999.
Alamikkotervo opiskeli Oulun konservatoriossa ja suoritti laulunopettajalinjan jatkotutkinnon vuonna 1993. Hän piti samana vuonna ensikonserttinsa. Alamikkotervo on opiskellut myös Italiassa Paolo Silverin johdolla.
Alamikkotervo on vieraillut Savonlinnan oopperajuhlilla vuodesta 1997. Alamikkotervo on vieraillut myös suomalaisissa alueoopperoissa, Tukholman kuninkaallisessa oopperassa, Moskovan Novaja-oopperassa ja Wienissä. Keväällä 2005 hän vieraili Kansallisoopperan kanssa Pietarin Mariinski-teatterissa.
Vuonna 1989 Alamikkotervo voitti kolmannen palkinnon Timo Mustakallio -laulukilpailussa. Vuonna 1997 hänet nimettiin vuoden oopperasolistiksi.
Rooleja Kansallisoopperassa

| --- | --- |
 Aida: Sanansaattaja  Albert Herring: Mr Upfold  Aleksis Kivi: Mikko Vilkastus ja Junki  Andrea Chénier: Apotti  Anna Bolena: Sir Hervey  Boris Godunov: Šuiski ja Misail  Carmen: Remendado  Don Carlos: Lerman kreivi  Don Pasquale: Notaari  Fidelio: Florestan ja Jaquino  Figaron häät: Don Basilio ja Don Curzio  Hyönteiselämää: Keksijä  Jannen salaisuus: Opettajatar/Poliisi (koululaisooppera)  Kuningas Lear: Narri  Lännen tyttö: Nick  La Traviata: Gaston  Lemmenjuoma: Nemorino  Luther: Munkki  Madama Butterfly: Goro :  Matka Reimsiin: Belfiore  Nainen vailla varjoa: Kyttyräselkä  Nürnbergin mestarilaulajat: Augustin Moser  Ovela kettu: Rehtori  Pajatso: Peppe  Parsifal: Knaappi  Peter Grimes: Bob Boles  Pohjalaisia: Kaappo  Punainen viiva: Puntarpää ja Kirkkoherra  Rasputin: Lazavert (kantaesitys)  Reininkulta: Mime  Robin Hood: Munkki Tuck (kantaesitys)  Ruusuritari: Isäntä ja Laulaja  Ryöstö seraljista: Pedrillo  Salome: Herodes  Sweeney Todd: Pirelli  Taikahuilu: Monostatos, Toinen pappi ja Ensimmäinen haarniskoitu  Turandot: Pang  Viimeiset kiusaukset: Juhana 
Lähde:
Aiheesta muualla

Siponmaa, Kaisa: Kansallisoopperan solistista on moneksi Yle Uutiset.  24.1.2014. Viitattu 20.9.2020.
Aki Alamikkotervo, tenori FinnConcert. Viitattu 20.9.2020.
Aki Alamikkotervo Termusa. Viitattu 20.9.2020.
Aki Alamikkotervo PopLappi. Viitattu 20.9.2020.
Aki Tervo

| Aki Tervo> Henkilötiedot |
| --- | --- |
Syntynyt: 26. kesäkuuta 1979 (ikä 45) Posio, Suomi
Pesäpalloilija
Seura:  Joensuun Maila
Tehtävä:  Pelaaja
Pelaajaura
Junioriseurat
:  Rantasalmen Urheilijat
Ammattilaisjoukkueet
1998-1999  2000-2004  2005  2005  2006-2008   2009-2012   2013–2014   2015   2016:  Puurtilan Kisa-Pojat   Joensuun Maila   Sotkamon Jymy   Joensuun Maila   Puijon Pesis   Joensuun Maila   Puijon Pesis   Imatran Palloveikot   Puijon Pesis
Aki Tervo (s. 26. kesäkuuta 1979 Posio) on suomalainen pesäpallopelaaja. Hän edustaa Ykköspesiksessä pelaavaa Puijon Pesistä. Hänen kasvattajaseuransa on Rantasalmen Urheilijat ja hän on urallaan edustanut myös muun muassa Seinäjoen Maila-Jusseja ja Joensuun Mailaa. Hänen ulkopelipaikkansa on polttolinjalla ja sisäpeliroolinsa on kotiuttaja tai vaihtaja. Ammatiltaan Tervo on koulunkäyntiavustaja.
Saavutukset > Pelaajana

1 SM-pronssi: 2006
Aiheesta muualla

Aki Tervon esittely Superpesiksen sivuilla (Arkistoitu – Internet Archive)
Akinator

| Akinator |
| --- | --- |

Jakelija:  Google Play ja App Store
Julkaistu:  2007
Lajityyppi:  tietovisapeli (d)
Pelimuoto:  yksinpeli
Ikäluokitus:  ESRB: Teini-ikäisille  PEGI 12  USK 6 
Alusta:  verkkoselain, Android, iOS, Windows Phone, BlackBerry
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK  : 
Akinator, the Web Genie on kolmen ranskalaisen ohjelmoijan kehittämä selainpeli, joka julkaistiin vuonna 2007 verkkoon pelattavaksi. Peli julkaistiin Euroopassa vuonna 2009 ja Japanissa 2010 myös mobiililaitteille, kuten Androidille ja iOS:lle.
Pelissä ideana on saada tekoälyn ohjaama peli arvaamaan hahmo, jonka pelaaja on mielessään valinnut. Pelaajan pitää vastata pelin esittämiin kysymyksiin. Lopulta peli veikkaa hahmoa, jonka pelaaja on valinnut. Jos peli veikkaa oikean hahmon, peli voittaa ja jos väärän, peli voi pelaajan halutessa jatkaa hahmon arvailua. Lopulta jos oikeaa hahmoa ei löydy, peli luovuttaa.
Aiheesta muualla

Akinator
Akinobu Osako

| Mitalit> Maa:   Japani. Olympialaiset .Miesten judo | Mitalit> Maa:   Japani. Olympialaiset .Miesten judo | Mitalit> Maa:   Japani. Olympialaiset .Miesten judo | Maa:   Japani> .Miesten judo |
| --- | --- | --- | --- |
|  Pronssia | Soul 1988 | -86 kg |  |
Akinobu Osako (jap. 大迫 明伸; s. 27. marraskuuta 1960) on japanilainen entinen judoka. Hän sai vuoden 1988 kesäolympialaisissa Soulissa pronssia –86 kg -luokassa. Hän voitti samassa painoluokassa kaksi Japanin-mestaruutta.
Parry O’Brien

| Mitalit | Mitalit | Mitalit |  |
| --- | --- | --- | --- |
|  Parry O’Brien |  Parry O’Brien |  Parry O’Brien |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Helsinki 1952 | kuula |  |
|  Kultaa | Melbourne 1956 | kuula |  |
|  Hopeaa | Rooma 1960 | kuula |  |
William Patrick ”Parry” O’Brien (28. tammikuuta 1932 Santa Monica, Kalifornia – 21. huhtikuuta 2007) oli yhdysvaltalainen kuulantyöntäjä ja olympiavoittaja.
O’Brien osallistui neljästi olympialaisiin. Hän voitti kultaa Helsingissä 1952 tuloksella 17,41 ja Melbournessa 1956. Roomassa 1960 hän sai olympiahopeaa ja Tokiossa 1964 hän sijoittui neljänneksi. Kuulantyöntöura toi hänelle paikan Yhdysvaltain olympiaurheilijoiden Hall of Famessa.
O’Brien tunnetaan myös siitä, että hän kehitti nykyisinkin vielä käytössä olevan pakitustyylin. Uudella tyylillään hän paransi 1950-luvulla maailmanennätystä useita kertoja ja ylitti sekä 18:n että 19 metrin rajan ensimmäisenä kuulantyöntäjänä.
PSOP

Sähköinen palveluseteli- ja ostopalvelujärjestelmä (PSOP) on uusi, valtakunnallinen ratkaisu sekä hyvinvointipalvelujen järjestämisen tueksi että toimintamalliuudistukseen.
Järjestelmä

Palveluseteli- ja ostopalvelujärjestelmä (PSOP) on Espoon, Kouvolan, Oulun, Turun ja Tampereen kaupunkien yhteistyössä kehittämä valtakunnallinen tietojärjestelmä hyvinvointipalvelujen järjestämisen tueksi. Järjestelmä tarjoaa keskitetyn tietojärjestelmän palvelusetelien ja ostopalvelutilausten luomiseen, käyttämiseen ja annetuista palveluista tehtävään tilitykseen yksityisille palveluntuottajille.
PSOP-järjestelmä soveltuu käytettäväksi kunnasta, järjestämistavasta (palveluseteli tai ostopalvelu) ja palvelusta riippumatta. Palveluseteli- ja ostopalvelujärjestelmä yksinkertaistaa ja automatisoi palvelujen tarjoamista ja on edellytys palvelusetelien käytön laajentamiselle ja palvelumarkkinoiden kehittymiselle. PSOP helpottaa kuntien, asiakkaiden ja palveluja tuottavien yritysten toimintaa. Palveluseteli- ja ostopalvelujärjestelmän avulla asiakkaan on helppo tehdä palveluvalinta hinnan sekä yrityksen sijainnin ja palveluntuottajan saamien palautteiden perusteella.
Näin järjestelmä toimii

Järjestelmään perustetaan kuntaorganisaatio ja lisätään kunta- ja palvelukohtaiset sisällöt, kuvaukset ja säännöt.
Kunta asettaa järjestelmässä hyväksymiskriteerit kunta- ja palvelukohtaisesti.
Yritys hakeutuu palveluntuottajaksi ja täyttää määrätyt tiedot.
Kunta vastaanottaa hakemuksen ja päättää hyväksymisestä. Ostopalveluissa yritys valitaan kilpailutuksella.
Yritys näkyy portaalissa palveluntuottajana, jolta asiakkaan on mahdollista ostaa palveluja palvelusetelillä (tai ostopalveluna).
Palvelun myöntäjä arvioi kunnassa asiakkaan palvelutarpeen, myöntää palvelut ja päättää niiden toteutustavasta (palveluseteli tai ostopalvelu).
Palvelusetelin saanut asiakas valitsee portaalissa haluamansa palveluntuottajan ja tekee yritykselle palvelupyynnön (ajanvaraus).
Palveluntuottaja vahvistaa palvelupyynnön.
Yritys toimittaa palvelun asiakkaalle sovittuna ajankohtana.
Yritys kirjaa palvelun portaaliin tai integroidun järjestelmän kautta.
Tieto toteutuneista palveluista on ajantasaisena asiakkaan ja kunnan seurattavissa.
Palvelutapahtuman jälkeen asiakas voi antaa yritykselle palautetta (tai reklamaation), jonka perusteella päivitetään portaalissa näkyvää laatuindeksiä.
Kunta voi seurata palautteita ja yritykset voivat vastata palautteeseen kehittääkseen toimintaansa.
Kunnassa palvelun myöntäjä hyväksyy kirjatut palvelutapahtumat, jotka siirtyvät taloushallinnon järjestelmiin automaattisesti tilitettäväksi.
Yritys voi seurata ajantasaisesti palvelutapahtumien tilaa.
Kunta laskuttaa itseään järjestelmän muodostaman maksuaineiston mukaisesti ja yritys seuraa tilitettyjä tapahtumia.
Parasta palvelua

Kuntien omistama Kuntien Tiera Oy vastaa hankkeen asiantuntijapalveluista ja ratkaisun valtakunnallisesta levittämisestä omiin jäsenkuntiinsa. Muut kunnat voivat liittyä järjestelmän käyttäjiksi KL-Kuntahankintojen kautta. Hankkeen osarahoittajana toimii valtiovarainministeriön Sähköisen asioinnin ja demokratian vauhdittamisohjelma SADe ja Terveyden ja hyvinvoinnin laitoksen sosiaali- ja terveysalan palvelukokonaisuus.
Tavoitetoimintamallin ja siinä tarvittavan tietojärjestelmätuen määrittelivät Espoo, Helsinki, Kouvola, Oulu, Tampere, Turku ja Vantaa yhteistyönä vuonna 2012. Nyt järjestelmää ja Parasta palvelua -mallia kehittävät ja vievät eteenpäin Espoo, Kouvola, Oulu, Tampere ja Turku hankkeen isäntäkaupunkina. Tavoitteena on saada järjestelmä valtakunnallisesti käyttöön vuonna 2015.
Hankkeen edelläkävijöinä toimivat Espoo, Kouvola, Oulu, Tampere ja Turku, jotka kehittävät ratkaisua yhteistyössä ja ottavat sen vaiheittain käyttöönsä alkuvuodesta 2014. Valtakunnallisesti ratkaisu on käyttöönotettavissa vuonna 2015.
Aiheesta muualla

Sähköisen asioinnin ja demokratian vauhdittamisohjelma[vanhentunut linkki]
Hyvinvointipalveluiden järjestämisen uusi toimintaympäristö
Tiedote 14.10.2013: Suuret kaupungit ratkaisevat hyvinvointipalvelujen uudistustarpeen yhteistyössä (Arkistoitu – Internet Archive)
Sosiaali- ja terveysalan palvelukokonaisuuden kehittäjäkumppanit[vanhentunut linkki]
Sosiaali- ja terveyspalvelujen uutiskirje 3/2013[vanhentunut linkki]
Palveluseteli ja ostopalvelut sähköistyvät Espoossa
Tampere mukana kehittämässä uutta valtakunnallista palveluseteli- ja ostopalvelujärjestelmää
Palveluseteli- ja ostopalvelujärjestelmä http://www.parastapalvelua.fi/
Palveluseteli- ja ostopalveluja käytetään Turussa pian uuden järjestelmän avulla http://www.turku.fi/public/default.aspx?contentid=474493&nodeid=4910 (Arkistoitu – Internet Archive)
3. heinäkuuta

3. heinäkuuta on gregoriaanisen kalenterin mukaan vuoden 184. päivä (185. päivä karkausvuonna). Vuodesta on jäljellä 181 päivää.
Nimipäivät

suomalainen kalenteri: Arvo
suomenruotsalainen kalenteri: Egil, Ejvind, Öjvind
ortodoksinen kalenteri: Into, Anatoli
pohjoissaamenkielinen kalenteri: Egel, Eiven
vanhemmissa kalentereissa: Anatolius, Antonius, Aralbalius, Arndt, Aurora, Cornelius, Eulogius, Melchior
Tapahtumia

324 – Adrianopolin taistelu: Konstantinus Suuri kukisti Liciniuksen, joka pakeni Byzantioniin.
1608 – Samuel de Champlain perusti Quebec Cityn.
1790 – Viipurin kujanjuoksu: Ruotsin ja Venäjän sodassa Viipurinlahteen saarrettu Ruotsin laivasto murtautui saarrosta suurin tappioin.
1844 – Viimeinen pari siivetönruokkeja tapettiin.
1863 – Yhdysvaltain sisällissota: Gettysburgin taistelun viimeinen päivä.
1866 – Preussin–Itävallan sota ratkaistiin Königgrätzin taistelussa. Preussista tuli johtava saksalainen valtio Itävallan sijaan. Saksan liitto hajosi ja syntyi Preussin johtama Pohjois-Saksan liitto.
1887 – Engelin piirtämä järjestyksessään toinen Heinäveden kirkko paloi kesken sunnuntaijumalanpalveluksen.
1890 – Idaho hyväksyttiin 43:ntena osavaltiona Yhdysvaltoihin.
1938 – ”Mallard”-veturille kirjattiin höyryveturien maailmanennätys Englannissa: 203 km/h.
1962 – Algerian itsenäisyyssota päättyi.
1964 – Yhdysvaltain presidentti Lyndon Johnson allekirjoitti eriarvoisen kohtelun julkisilla paikoilla kieltävän lain (Civil Rights Act of 1964), mikä muun muassa edisti feminismiä ja mustien oikeuksia.
1970 – Ilmailu: brittiläinen matkustajalentokone syöksyi maahan Barcelonan lähellä Espanjassa, 112 ihmistä sai surmansa.
1976 – Adolfo Suárezista tuli  Espanjan pääministeri.
1988 – Yhdysvaltain laivaston sota-alus USS Vincennes ampui alas Iran Airin Airbus A300 -matkustajalentokoneen Persianlahdella, kaikki 290 koneessa ollutta ihmistä saivat surmansa.
1998 – Avaruustutkimus: Japani laukaisi Nozomi-avaruusluotaimen Marsiin ja liittyi siten Yhdysvaltojen ja Venäjän joukkoon avaruustutkimusta harjoittavana valtiona. Luotain ei kuitenkaan teknisten häiriöiden vuoksi päässyt Marsin kiertoradalle.
2001 – Ilmailu: Vladivostokavian Tupolev TU-154 -suihkumatkustajakone syöksyi maahan laskeutumisen yhteydessä Irkutskissa Venäjällä, 145 ihmistä sai surmansa.
2013 – Armeija syrjäytti presidentti Muhammad Mursin Egyptin vallankaappauksessa.
2016 – Yli 290 ihmistä kuoli Bagdadin pommi-iskussa Irakissa.
Syntyneitä

1423 – Ludvig XI, Ranskan kuningas (k. 1483)
1550 – Jacobus Gallus, slovenialaissyntyinen säveltäjä (Opus musicum) (k. 1591)
1728 – Robert Adam, skotlantilainen arkkitehti (k. 1792)
1738 – John Singleton Copley, yhdysvaltalainen taidemaalari (k. 1815)
1778 – Carl Ludvig Engel, saksalainen arkkitehti (Senaatintori) (k. 1840)
1849 – René Blondlot, ranskalainen fyysikko (k. 1930)
1854 – Leoš Janáček, tšekkiläinen säveltäjä (Ukonilma) (k. 1928)
1865 – Yrjö V, Ison-Britannian kuningas ja Intian keisari 1910–1936 (k. 1936)
1868 – Charlotte Perkins Gilman, yhdysvaltalainen feministi, kirjailija ja toimittaja (k. 1935)
1875 – Ferdinand Sauerbruch, saksalainen kirurgi (k. 1951)
1878 – George M. Cohan, yhdysvaltalainen näyttelijä, säveltäjä ja tuottaja (k. 1942)
1883 – Franz Kafka, tšekkiläinen kirjailija (Oikeusjuttu) (k. 1924)
1893 – John Smith Hurt (”Mississippi John Hurt”), yhdysvaltalainen blues-laulaja ja -kitaristi (k. 1966)
1906 – George Sanders, englantilainen näyttelijä (k. 1972)
1909 – Stávros Niárchos, kreikkalainen laivanvarustaja (k. 1996)
1910 – Pentti Olavi Pääkkönen, suomalainen näyttelijä ja teatterineuvos (k. 1982)
1927 – Ken Russell, brittiläinen elokuvaohjaaja (Miljardin dollarin aivot) (k. 2011)
1935 – Harrison Schmitt, yhdysvaltalainen astronautti, geologi ja poliitikko
1937 – Tom Stoppard, brittiläinen näytelmäkirjailija ja elokuvakäsikirjoittaja
1940 – Jerzy Buzek, puolalainen poliitikko, pääministeri 1997–2001
1943 – Kurtwood Smith, yhdysvaltalainen näyttelijä
1944 – Michel Polnareff, ranskalainen laulaja-lauluntekijä
1948 – Tarmo Koivisto, suomalainen sarjakuvataiteilija (Mämmilä)
1951 – Jean-Claude Duvalier (”Bebe Doc”), Haitin diktaattori (k. 2014)
1952 – Andy Fraser, englantilainen muusikko ("Free") (k. 2015)
1952 – Laura Branigan, yhdysvaltalainen laulaja (k. 2004)
1958 – Charlie Higson, englantilainen näyttelijä ja kirjailija (Ruuvit löysällä)
1962 – Thomas Cruise Mapother (”Tom Cruise”), yhdysvaltalainen näyttelijä (Sademies)
1962 – Thomas Gibson, yhdysvaltalainen näyttelijä
1964 – Yeardley Smith, yhdysvaltalainen ääninäyttelijä (The Simpsons)
1965 – Connie Nielsen, tanskalainen näyttelijä
1968 – Aku Louhimies, suomalainen elokuvaohjaaja ja -käsikirjoittaja (Kuutamolla)
1968 – Teppo Numminen, suomalainen jääkiekkoilija
1969 – Garrett Hines, yhdysvaltalainen rattikelkkailija ja olympiamitalisti
1970 – Audra McDonald, yhdysvaltalainen näyttelijä ja laulaja
1970 – Teemu Selänne, suomalainen jääkiekkoilija
1971 – Julian Assange, australialainen aktivisti (Wikileaksin perustaja)
1978 – Kim Kirchen, luxemburgilainen maantiepyöräilijä
1980 – Antti Miettinen, suomalainen jääkiekkoilija
1984 – Andreea Isărescu, romanialainen telinevoimistelun olympiavoittaja
1987 – Sebastian Vettel, saksalainen Formula 1 -kuljettaja ja lajin nelinkertainen maailmanmestari
1988 – Anssi Koivuranta, suomalainen yhdistetyn hiihtäjä ja mäkihyppääjä
1990 – Veli-Matti Vittasmäki, suomalainen jääkiekkoilija
1991 – Eero Markkanen, suomalainen jalkapalloilija
1991 – Anastasija Pavljutšenkova, venäläinen tennispelaaja
1992 – Molly Sandén, ruotsalainen laulaja
Pekka Oinonen

Pekka Oinonen (s. 23. tammikuuta 1944 Helsinki) on suomalainen ulkoasiainneuvos, joka on työskennellyt suurlähettiläänä Sofiassa vuosina 1990–1992, Tallinnassa vuosina 1996–2001 ja Dublinissa vuosina 2001–2005. Vuodesta 2007 hän on ollut ulkoministeriön oikeudellisen osaston apulaisosastopäällikkö.
Oinonen aloitti 1969 työskentelyn ulkoministeriössä, jossa hän on työskennellyt oikeudellisen osaston lisäksi hallinnollisella osastolla, kehitysyhteistyöosastolla ja kauppapoliittisella osastolla. Ulkoasiainhallinnon tarkastajana hän toimi 1992–1996. Vuosina 1982–1985 hän oli vs. hallitusneuvoksena kauppa- ja teollisuusministeriössä.
Abd al-Jabbar

Abd al-Jabbar ibn Ahmad
Abd al-Jabbar  (n. 935 – 1024) eli Abu al-Hasan 'Abd al-Jabbar ibn Ahmad ibn Khalil ibn 'Abdallah al-Hamadhani al-Asadabadi oli viimeinen merkittävä islamin mu'taziliittisen koulukunnan mutakallim eli teologi. Hänet tunnetaan myös kunnianimellä Qadi eli "tuomari" ja "Imad al-Din" (uskon ylläpitäjä). Al-Jabbar laati mu'taziliittien opeista suuren synteesin aikana, jolloin koulukunta oli jo katoamassa. Jabbar vaikutti šiialaisessa Buijidien valtakunnassa.
Hänen elämäkerturinsa al-Hakim al-Jushami (k. 1101) kirjoittaa, että Qadin maine teologiassa (ilm al-kalam) oli levinnyt idästä länteen, ja että hänen elämänsä oli omistettu opettamiselle ja kirjoittamiselle, kunnes maa oli peitetty hänen kirjoillaan ja oppilaillaan. Modernin arvioitsijan mukaan al-Jabbar ei niinkään ollut originelli ajattelija kuin oikea ja hyvä mu'taziliitti.
Elämäkerta

Abd al-Jabbar syntyi vuoden 935 tienoilla Iranissa Hamadanin kaupungin lähellä olevassa Asadabadissa. Hän kävi aluksi  koraanikoulua (kuttab) ja opiskeli sen jälkeen haditheja useiden oppineiden johdolla. Al-Jabbar siirtyi Basraan, joka buijidien dynastian alaisena oli edelleen mu'taziliittien keskuspaikka. Al-Jabbar opiskeli erään näkemyksen mukaan ensin aš'arilaisuutta, mutta näki valon ja siirtyi kannattamaan mu'taziliittien oppeja. Hän siirtyi lopulta šiialaisten buijidihallitsijoiden pääkaupunkiin Bagdadiin. Lainopissa mu'taziliitit olivat yleensä hanafilaisia, mutta al-Jabbarin kerrotaan perehtyneen etenkin shafi'ilaisuuteen.
Bagdadista al-Jabbar siirtyi Ramhormozin kaupunkiin Persianlahden rannalle, missä hän 970 alkoi sanella pääteostaan Kitab al-mughni. Vuonna 977 hänen asuinpaikakseen tuli Ray, mistä hän sai päätuomarin viran. Kun häntä suosinut visiiri al-Sahib ibn 'Abbad kuoli 995, al-Jabbar menetti virkansa ja hänen omaisuutensa takavarikoitiin. Syytä tapahtumiin ei tunneta.
Teokset

Al-Jabbarin kerrotaan kirjoittaneen tai sanelleen 400 000 foliosivua tekstiä. Melkein kaikki on kadonnut, vaikka paljon siitä tunnetaan myöhemmistä kommentaareista. Luku 'neljä' kerrannaisineen tarkoittaa seemiläisissä kielissä paljoutta yleensä, joten tietoa ei ehkä ole tarkoitettu kirjaimelliseksi. Teoksista valtaisa Kitab al-mughni rinnastuu mittasuhteiltaan Tuomas Akvinolaisen teokseen Summa Theologica.
Teokset > Kitab al-usul al-khamza

Al-Jabbarin noin kahdenkymmenen sivun pituinen teksti Kitab al-usul al-khamza (Kirja viidestä periaatteesta) on tiivistelmä mu'taziliittien koulukunnan opeista. Arabiankielinen teksti  löytyi Vatikaanin kokoelmista 1900-luvulla ja sen julkaisi Daniel Gimaret vuonna 1979. Al-Jabbar laati siitä itse pidemmän kommentaarin, joka on kadonnut. Tästä kommentaarista laati vuorostaan 800-sivuisen edelleen säilyneen kommentaarin Manekdim (k. 1034).
Uskotaan, että mu'taziliitit tiivistivät jo varhain oppinsa viiteen periaatteeseen (al-usul al-khamza). Al-Jabbarin teksti Kitab al-usul al-khamz esittää ne tiivistelmänä. Periaatteet ovat
Jumalan ykseyden periaate (tawhid)
Jumalan oikeudenmukaisuus
Kuolemanjälkeinen palkinto ja rangaistus
Käsitys siitä, kuka on 'muslimi' (vakavaan syntiin syyllistyneet ovat edelleen muslimeita, poikkeuksena epäusko)
Hyvään kehottaminen ja pahan kieltäminen.
Manekdim kertoo, että kommentaarissaan al-Jabbar katsoi, että periaatteita oli oikeastaan vain kaksi, Jumalan ykseys ja oikeudenmukaisuus, ja loput kolme tarkensivat Jumalan oikeudenmukaisuuden periaatetta. Jumalan ykseyden kieltäjät ovat uskottomia (kafir), samoin ne, jotka kieltävät Jumalan oikeudenmukaisuuden.
Akin ja Ritan rakkausdieetit

| Akin ja Ritan rakkausdieetit |
| --- | --- |

Kestoaika:  60 minuuttia
Pääosissa:  Aki Manninen Rita Niemi
Alkuperämaa:   Suomi
Verkko:  Liv
Esitetty:  13. tammikuuta 2016 –
Tuotantokausia:  1
Jaksoja:  10
Tuotanto
Tuottaja(t):  Pauliina Ojala
Ohjaaja(t):  Ville Savonen
Käsikirjoittaja(t):  Topi Koljonen
Tuotantoyhtiö(t):  Shine Finland
Akin ja Ritan rakkausdieetit on lifestyleohjelma, jossa Aki Manninen ja Rita Niemi auttavat pariskuntia saamaan elämänsä kuntoon treeni-, ravinto sekä parisuhderintamalla. Mitä enemmän pariskunta onnistuu yhdessä laihduttamaan sitä pidemmälle lomamatkalle he pääsevät.
Jaksot

| Jakso | Nimi | Henkilöt | Lomamatka | Ensiesitys |
| --- | --- | --- | --- | --- |
| 1. | Kyyneliä ja testosteronia | Marjo, 35 ja Mika, 38 | Thaimaa | 13. tammikuuta 2016 |
| 2. | Sähköiskuja ja selityksiä | Aino, 30 ja Antti 30 | Riika | 20. tammikuuta 2016 |
| 3. | Mies on perheen pää | Jasmin, 22 ja Reko, 23 | Thaimaa | 27. tammikuuta 2016 |
| 4. | Hääromahdus ja nainen väärässä kropassa | Pirre, 39 ja Jouni, 36 | - | 3. helmikuuta 2016 |
| 5. | Akin miesopit | Jenni, 20 ja Joonas, 22 | - | 10. helmikuuta 2016 |
| 6. | Porttikieltoja ja eroja | Tiia, 25 ja Vellu, 29 | - | 17. helmikuuta 2016 |
7.: -
8.: -
9.: -
10.: -
Akin Euba

Olatunji Akin Euba (28. huhtikuuta 1935 Lagos – 14. huhtikuuta 2020) oli nigerialainen säveltäjä, musiikintutkija ja pianisti. Hän on etniseltä taustaltaan joruba.
Euba opiskeli sävellystä Arnold Cooken johdolla Trinity College of Musicissa, Lontoossa ja Roy Travisin johdolla Kalifornian yliopistossa, Los Angelesissa.
Monissa Euban teoksissa on vaikutteita afrikkalaisesta musiikista. Hän on säveltänyt muiden muassa oopperan Chaka (1970).
Aiheesta muualla

Akin Euba (Arkistoitu – Internet Archive) (englanniksi)
Paulo Autuori

| 0 | 1 | 2 |
| --- | --- | --- |

Henkilötiedot
Koko nimi: Paulo Autuori de Mello
Syntymäaika: 25. elokuuta 1956 (ikä 68)
Syntymäpaikka: Rio de Janeiro, Rio de Janeiro, Brasilia
Seura
Seura:  Grêmio
Valmennusura
1975–1979 1979–1981 1982–1984 1985 1985 1986 1986–1987 1987–1989 1989–1991 1991–1995 1995 1996–1997 1997–1998 1998 1999 1999 2000 2000 2000 2001 2001 2002–2003 2003–2005 2005 2005–2006 2006–2007 2007–    2009 2009–:  Portuguesa (RJ)  América  São Bento  Marília  Bonsucesso  Botafogo  Vitória SC Nacional  Vitória SC  Marítimo  Botafogo  Benfica  Cruzeiro  Flamengo  Botafogo  Internacional  Santos  Cruzeiro  Vitória SC  Alianza Lima  Botafogo Sporting Cristal Peru  São Paulo Kashima Antlers  Cruzeiro  Al-Rayyan  Grêmio
Paulo Autuori de Mello (s. 25. elokuuta 1956, Rio de Janeiro) on brasilialainen jalkapallovalmentaja.
Hän on toiminut seuraavien joukkueiden kanssa :
Portugali: Nacional, Vitória SC, CS Marítimo ja Benfica
Brasilia: Portuguesa (RJ), Botafogo, Cruzeiro, Flamengo, Internacional, Santos ja Grêmio
Peru: Alianza Lima, Sporting Cristal ja Perun jalkapallomaajoukkue.